google/wiki40b huggingface dataset:
Idéfagskolen

Historikk

Idéfagskolen AS ble opprettet med dekorasjonslinje og TV-fotograflinje i 1990 av dekoratøren Odd Harald Bekkevold, Skolen hadde da et tjuetalls studenter og skulle gi næringslivet dyktige medarbeidere via et intensivt og praktisk år. I 1992 fikk Idéfagskolen linje for grafisk design, og ble dataverktøyskolen. I 1994 kom linja for lydteknikere. I 1998 overtok skolen det 1800 kvadratmeter store Tybring Gjedde-bygget på Ramdal utenfor Tønsberg og fikk sin egen multimedialinje. I 2005 ble studietilbudet utvidet med fagene Foto og Manus og tekst for TV.
Porsche 912

Historie

Etter at Porsche 356 gikk ut av produksjon i 1965 sto Porsche igjen med den nye og dyre 911 som eneste modell. Etter å ha konkludert med at den store prisøkningen på 911 i forhold til 356 ville koste selskapet salg og omdømme ble det bessluttet å introdusere en ny innstegsmodell. Modellen ble bygget på 911s chassis, og hadde samme karosseri. Porsche kunne selge 912 betraktelig billigere enn en 911 ved å bruke den firesylindrede motoren fra 356 fremfor 911s sekssylindrede boksermotor, og redusere standardutstyret. Driftssikkerheten til motoren fra 356 sammen med 911s karosseri og lav pris, gjorde 912 til et svært attraktivt kjøp for både gamle og nye Porsche-kunder, og modellen solgte langt mer enn 911 de første årene den var i produksjon. I løpet av de fem årene ble det solgt omkring 30 000 eksemplarer.
Etter å ha oppdatert 911s modellprogram slik at det inkluderte både den kraftigere 911S og en billigere 911T, fant Porsches ledelse at 912 hadde blitt overflødig, at 911-plattformen var tilstrekkelig variert og at prisen nå lå på nivået som var forventet i markedet. På grunn av dette, og ønsket om å lansere nok en ny modell, ble 912 tatt ut av produksjon og erstattet av en ny innstegsmodell, 914 i 1970, en modell Porsche trodde ville bli billigere å bygge og selge enn 912.
Etter seks års fravær ble modellen reintrodusert i USA i 1976 under navnet 912E for å fylle plassen som innstegsmodell etter at 914 ble tatt ut av produksjon, mens fabrikken fullførte arbeidet med 914s etterfølger, 924. Den nye 912E var utstyrt med 911s «G Series» karosseri, og hadde en 2,0-liters utgave av Volkswagens luftkjølte motor, som tidligere hadde blitt solgt i de siste modellene av 914. 2 099 eksemplarer av 912E ble produsert, og modellen ble aldri offisielt solgt utenfor USA.
Åste

Etymologi

Kvinnenavnet Åste har oppstått som en variant av Åsta, som har opprinnelse i norrøne Ásta. Mannsnavnet Åste er en norsk og svensk form av det norrøne navnet Ásti. Båre Ásta og Ásti var dannet som kortformer av navn som begynte på Ást-. Forstavelsen kan enten være áss, «gud», eller ást, «kjærlighet».
Norgesmesterskapet i orientering 2008

Norgesmesterskapet i orientering 2008 bestod av flere arrangementer som i 2008 kåret norgesmestere i orientering.
Hovedmesterskapet ble arrangert i Tromsø 28.-31. august. Kongepokalene ble vunnet av Marianne Andersen og Audun Hultgreen Weltzien.
Complexo do Alemão

Complexo do Alemão er en bydel i Zona Norte i Rio de Janeiro. Den består av en gruppe på 13 favelaer, og regnes som et av de mest voldsherjede områdene i byen.
Complexo do Alemão hadde 69 143 innbyggere i 2010. Arealet er på 2,96 km².
GET-ligaen

Utmerkelser

Hver sesong avholdes det en rekke kåringer i GET-ligaen, disse er: Årets lag, spiller, trener, hoveddommer, linjedommer, arena, sekretariat, frivillig og mest verdifulle spiller i sluttspillet. Beste norske spiller uansett liga vinner Gullpucken. Rookie of the Year deles ut til et ungt talent som får plass i treningstroppen til Norges VM-landslag og 10 000 kr til en breddeklubb bestemt av vinneren.
Albin Lavén

Biografi

Han begynte som skuespiller 19 år gammel og var i ti år knyttet til ulike omreisende teaterselskap. 1890-93 tilhørte han ensemblet til Stora teatern i Göteborg. Deretter var han ansatt av Albert Ranft i ti år. Lavén drev sammen med Axel Engdahl Folkteatern i Göteborg 1903-06. Deretter flyttet han til Dramaten i Stockholm. Han filmdebuterte 1910 i Gustaf Lindens kortfilm Bröllopet på Ulfåsa og medvirket i et 20-talls lang- og kortfilmer.
Toropets

Historie

Byen ble første gang nevnt i krøniker allerede i 1074. Den tilhørte da fyrstene i Smolensk. I 1167 var byen stor nok til å ha egne fyrster. Den mest kjente av den var Mstislav den modige, hvis sønnesønn Aleksander Nevskij giftet seg med Aleksandra av Polotsk i Toropets i 1239. 
På midten av 1400-tallet havnet byen under Storhertugdømmet Litauen, som måtte avstå den til Ivan III etter slaget ved Vedrosja i 1503. Tidlig på 1600-tallet ble Toropets plyndret av den polske armeen. I 1777 ble byen en del av Pskov gubernija. 
I 1935 ble byen lagt inn under Kalinin oblast (dagens Tver oblast). Byen var okkupert av Wehrmacht fra 29. august 1941 til 21. januar 1942, da den ble frigjort under Toropets-Kholm-operasjonen.
Da morgenen kom

Handling

En gift pianist (Charles Boyer) forlater sin mentalt syke kone når han forelsker seg i en vakker servitør (Irene Dunne).
Daniel Høglund

Karriere

Daniel Høglund har bakgrunn fra Nye Radio Larvik, hvor han kommentere lokalidretten fra 2003 til 2007.
I 2006 startet han i P4 som kommentator i Tippeligaen, og ble rakst kanalens hovedstemme på sport. Der dekket han gjennom mange år en rekke store mesterskap som OL, håndball, skiskytter-VM, ski-VM og fotballandslaget.
Fra 2007 gjorde han også en rekke jobber for Viasat Sport som kommentator og programleder og blant annet FA Cupen, Europa League, ishockey-VM og Super Bowl.
I 2013 ble han programleder i P4s Radiofrokost sammen med Bjørn Faarlund, Victoria Bryde og senere Silje Stang.
I 2015 sluttet han i radiokanalen og ble en av Viasats faste kommentatorer i Champions League. I 2016 var han TV3s hovedkommentator under håndball-EM i Polen, sammen med Kristian Kjelling.
I tillegg til jobben for Viasat Sport er han kommentatorstemmen i TV3-programmet Råskap.
Râul Mare-demningen

Râul Mare-demningen er en demning med et vannkraftverk i elva Râul Mare i Romania. Dette anlegget har en totalt installert effekt på 335 MW, ble påbegynt i 1980 og stod ferdig utbygd i 1988. Årsproduksjonen er på 0,65 TWh elektrisk kraft.
Tromsø 2018

Tromsø 2018 AS (samisk: Romsa 2018) var navnet på den organisasjonen som utarbeidet Tromsøs søknad om Vinter-OL 2018, som de var planlagt arrangert i perioden 16. februar – 4. mars 2018. 
Tromsø kommune var initiativtaker til denne satsningen, som i starten jobbet mot Vinter-OL 2014. Da het organisasjonen Tromsø 2014. Tromsø 2014 fikk 6. januar 2004 et betinget ja fra Idrettsstyret i NIF til å gå videre med søknadsprosessen sin. I juni 2005 besluttet imidlertid Idrettsstyret at Tromsø ikke skulle søke for 2014. 
Arbeidet med OL til Tromsø fortsatte til tross for dette. Organisasjonen byttet navn til Tromsø 2018, og formannskapet i Tromsø kommune besluttet 3. oktober 2005 at Tromsø skulle søke om Vinter-OL 2018.
I Norge var det tre arrangører som konkurrerte om å bli Norges søkerkandidat; Tromsø konkurrerte mot Trondheim og Lillehammer/Oslo. Den 30. mars 2007 besluttet Idrettsstyret ved NIF at Tromsø skulle bli Norges kandidat. 
Avstemningen ble gjort i to runder - Trondheim gikk ikke videre fra første runde, og i andre runde vant Tromsø med syv stemmer mot Oslo/Lillehammers seks stemmer. Nylig påtroppende idrettspresident Odd-Roar Thorsens dobbeltstemme avgjorde dermed avstemningen. Ved det påfølgende valg av nytt idrettsstyre, innstilte valgkomiteen på at samtlige som hadde stemt for Tromsø skulle kastes.
Norges idrettsforbund valgte 6. oktober 2008 å trekke OL-søknaden med begrunnelse at det ville ta et samfunnsansvar. Bakgrunnen var at Det Norske Veritas' kvalitetssikring av OL-søknaden viste at kostnadene ved et OL i Tromsø ville ligge på vel 19 milliarder kroner netto.
Tromsø 2018 slet med oppslutningen i det norske folk. I en nasjonal meningsmåling gjort av Norstat AS en uke før Veritas-rapporten ble framlagt og som er gjengitt i sluttrapporten om Tromsø 2018 sa 60 prosent av de spurte at de var mot at Tromsø eller Nord-Norge skal søke om et OL-arrangement.
Victorinini

Utseende

Middelsstore (vingespenn 60–80 mm) sommerfugler med smale vinger med bølgete ytterkant. Den store arten Napeocles jucunda danner et unntak ved at den har brede vinger og ligner sterkt på gruppen Kallimini, som alle Victorinini inntil nylig ble regnet til. På farge er de gjerne brunlige, rødaktige eller brunaktige, men N. jucunda er vakkert metallisk blå på oversiden, og Siproeta stelenes har grønne flekker.
Beltia

Levevis

Både larvene og de voksne (imago) er planteetere som lever på trær og busker i skog.

Utbredelse

Slekten er utbredt i Mellom- og Sør-Amerika, fra Nicaragua i nord til Peru i sør.
Villancico

Villancico er en spansk betegnelse på en sangform, i moderne dagligtale julesanger.
Opprinnelig, fra 1200-tallet, dreide det seg om sanger som ble sunget til bestemte fester. Senere fikk ordet den mer snevre betydningen julesang.
Som en forgjenger til villancicos regnes allmuens (villanos) verdslige dansesanger. Da kirkas innflytelse over den folkelige tradisjonen tiltok, tilpasset den disse sangene til sitt bruk. Senere ble det laget nye kirkelige villancicos. Den viktigste samlingen kom i 1582 med tittelen Piae cantiones med latinsk tekst. Mange av sangene ble oversatt og ble svært populære.
I renessansen ble villancicos ofte komponert for tre eller fire stemmer eller var en sang til vihuela-akkompagnement.
Mor hvor du er kjærlig

«Mor hvor du er kjærlig» er en skillingsvise fra det gamle Kristiania skrevet i 1896. Den er innspilt på en rekke plater i Norge, blant annet på Frem fra Glemselen kap. 8 med Rita Engebretsen og Helge Borglund, på Frem fra Glemselen kap.21 med Espen Hagen Olsen og på De syngende husmødre med De Syngende Husmødre.
Lygistopterus

Utseende

Hodet er noe snuteformet forlenget framover. Det er kort men synlig, sett ovenfra (det vil si, det dekkes ikke av brystskjoldet). Antenner har elleve ledd og er festet tett sammen på pannen like ved fasettøynene. Brystskjoldet (pronotum) har en nær kvadratisk form, med en markert og noe oppstående sidekant. Dekkvingene er kraftig kitiniserte og har  lengderibber. Alle føtter har fem ledd.

Levevis

Voksne (imago), finnes ofte i skogkanter og ikke sjeldent på blomster av skjermplanter.
Lygistopterus tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Morganatisk ekteskap

Morganatisk ekteskap, også kalt ekteskap til venstre hånd, er et ujevnbyrdig ekteskap, gjerne inngått mellom en fyrstelig mann og kvinne av lavere sosial stand, hvor hun og de barn som blir født i ekteskapet ikke oppnår de rettigheter (herunder eventuelle titler) som følger av mannens stand. Barn født i ekteskapet regnes likevel som legitime, født i ekteskap (ektefødt), og forbudet mot bigami gjelder, det vil si at det er ikke mulig å være gift med mer enn en person, morganatisk eller ikke.
Det var mulig for en kvinne av høyere sosial stand å inngå morganatisk ekteskap med en mann av lavere sosial stand, men dette forekom svært sjelden. Kvinner av høy stand hadde heller ikke titler som de kunne overføre til sine barn (siden titler og lignende rettigheter så å si alltid overføres agnatisk), og i mange tilfeller valgte de ikke ektefellen selv.

Etymologi

Morganatisk skriver seg fra middelalderlatin morganaticus, opprinnelig fra det senlatinske uttrykket matrimonium ad morganaticam, og viser til den den gaven brudgommen gav bruden morgenen etter bryllupet, en morgengave. Det latinske uttrykket, brukt om en germansk skikk, ble overtatt fra det germanske ordet Morgengabe.
Meyers Konversations-Lexikon (1888) forklarer etymologien til Morganitische Ehe som en kombinasjon av gotisk morgjan, «å begrense», som viste til de begrensede gavene brudgommen gav til bruden i et slikt ekteskap.
Å gi morgengaver var en vanlig skikk i eldre germanske kulturer, slik som langobardene, og under innflytelse av kirken ble skikken også innført i større deler av Europa for å sikre kvinnens stilling. Bruden fikk en medgift fra brudgommens familie som skulle sikre henne dersom hun ble enke, og som var kvinnens separate, personlige eiendom. Når det ble inngått ekteskap der bruden og barna født i ekteskapet ikke ville få noe annet enn medgiften fra brudgommen eller hans arv, ble ekteskapet kalt matrimonium ad morganaticum, dvs. ekteskap med bare medgiften og ingen annen arv.
Uttrykket «til venstre hånd» skriver seg fra at brudgommen under en morganatisk ekteskapsinngåelse tradisjonelt holdt brudens høyre hånd med sin venstre i stedet for omvendt.
Helblinde

Helblinde (norrønt Helblindi) er i norrøn mytologi en jotne, bror av Loke og Byleist.
Han er sønn av jotnen Fårbaute og hans hustru Lauvøy (som muligens var åsynjer – en av gudene, kildene er uklare på dette punktet). Navnet var også en kjenning for Odin som bekjent var blind på det ene øyet, men ifølge Idar Lind er etymologien «hærblinder», omtalt blant annet i Grimnismål (46).
Bortsett fra å være nevnt som ætten til Loke i Gylvaginning i Den yngre Edda er Helblinde ikke beskrevet i andre norrøne tekster.
I Can't Stay Mad at You

«I Can't Stay Mad at You» er en amerikansk popsang, skrevet av Gerry Goffin og Carole King.
Versjonen til Skeeter Davis ble utgitt på singlen RCA Victor 47-8219 i 1963. Produsent var Chet Atkins. B-siden var «It Was Only a Heart».

Svensk versjon

Bengt Bernhag har skrevet en svensk tekst. Den svenske tittelen er «För mig finns bara du».
Euscorpiidae

Utseende

Nokså små (gjerne 30-50 mm), middels kraftige skorpioner med kraftige pedipalper (klør). Kroppen er temmelig jevnbred, halen kort og tynn med et temmelig slankt broddsegment (dermed også små giftkjertler).

Levevis

Disse skorpionene finnes gjerne i tørre, åpne områder, for eksempel maquis.

Farlige arter

Ingen av artene er regnet som farlige for mennesker. Stikket fra den utbredte arten Euscorpius flavicauda er beskrevet som "mindre enn et nålestikk".

Utbredelse

Familien er den artsrikeste skorpiongruppen i Europa, der det er funnet 14 arter i slekten Euscorpius. Én art har etablert bestander så langt nord som det sørlige England, disse skal være verdens nordligste frittlevende skorpioner. Familien er utbredt i Amerika fra Mexico og sørover, i Nord-Afrika, Sør- og Mellom-Europa og Asia.
Thiemeia

Utseende

En nokså stor, brun sommerfugl med to korte stjerter på bakvingen. Arten ligner mye på slekten Daedalma. Oversiden er ensfarget brunsvart. Undersiden av forvingen er brun, ofte med en trekantet, lys flekk ved spissen men uten øyeflekker. Bakvingens underside er lysbrun, med et litt uregelmessig, mørkbrunt tverrbånd og en rad av øyeflekker utenfor dette.

Levevis

Larvene utvikler seg trolig på bambus i slekten Chusquea, i likhet med de fleste andre Pronophilina.
Sommerfuglen lever i tåkeskog mellom 1600-2300 meter over havet, men er tilsynelatende sjelden med en flekkvis utbredelse.

Utbredelse

Arten er utbredt fra Venezuela og Colombia i nord til Bolivia i sør.
Absolute Linux

Absolute Linux er en lettvekts Linuxdistribusjon fra USA som er basert på Slackware. Den har flere verktøy som gjør konfigurasjon og vedlikehold enklere og den har mange applikasjoner installert og konfigurert med tett integrasjon av menyer, applikasjoner og MIME-typer. Absolute Linux benytter vindusbehandleren IceVM.
Versjon 12 ble lansert 17. juli 2007. Versjon 14.2 ble lansert 20. september 2016.
Dyp læring

Dyp læring (engelsk deep learning) er en læreprosess som går ut på å «trene opp» såkalte «dype kunstige nevrale nettverk» (også kjent som «nevrale nettverk»). Dette er en sentral metode innen maskinlæring – hvor det er et prinsipp at datamaskiner skal tilegne seg kunnskap (lære) om noe den ikke vet eller kan fra før. Dyp læring er basert på et sett med algoritmer som forsøker å modellere abstraksjoner i data på høynivå ved å bruke mange prosesslag med komplekse strukturer, som består av mange lineære og ikke-lineære transformasjoner. Læreprosessen kan bli overvåket, semi-overvåket eller uten tilsyn, og har hatt en stor innvirkning på områder som bilde klassifisering, datamaskin syn (engelsk computer vision), språkbehandling, biostatistikk og lydgjenkjenning.
Telenor Serbia

Telenor d.o.o. er et teleselskap i Serbia som er 100 % eid av norske Telenor. Selskapet het tidligere Mobi63, og var ett av to mobilselskap i landet da det ble kjøpt av Telenor 31. juli 2006 gjennom en totalinvestering på 1,51 mrd euro – om lag 10 milliarder norske kroner. Telenor Serbia driver mobiltelefoni og tilbyr internett-adgang gjennom 3G-mobilnett. Selskapet er også noe involvert innen innhold på internett i strategisk samarbeid med lokale medieaktører, deriblant B92.
I mobilmarkedet i Serbia har Telenor 2,8 millioner kunder og en markedsandel på 35,5 %, mot hovedkonkurrenten MTS sin andel på 53,8 % i 2008. Omsetningen samme år var 3,2 mrd kroner.
Telenor Serbia er hovedsponsor for Den serbiske olympiske komite, og dermed Serbias OL-utøvere. Selskapet er også involvert i en rekke sivile samfunnsprosjekter som støtter funksjonshemmede og lokal teknisk utdanning.
Telenor d.o.o har hovedkvarter i den «nye» forretningsbydelen Novi Beograd, umiddelbart vest for sentrum av Beograd. Gjennom investeringen ble Telenor en av de største utenlandske investorene i Serbia. Administrerende direktør fra april 2009 er Kjell-Morten Johnsen, som da etterfulgte Stein Erik Vellan.
Den første kjærlighet

«Den første kjærlighet» kom i skillingstrykk i 1902, og ble trykket i Kristiania. På skillingstrykket står: Forfatter ukjent.
Poecilomorpha

Utseende

Middelsstore (ca. 10 millimeter), avlange, gjerne brunrøde trebladbiller med mer eller mindre utbredte, svarte tegninger, dekkvingene kan være svarte med blålig metallglans. Oversiden er fint men kraftig punktert med korte hår. Antennene er forholdsvis korte, omtrent så lange som hode + pronotum, litt utvidet mot spissen. Hodet har forholdsvis store, rundete, noe utstående fasettøyne. Pronotum er bredere enn langt, rundet med markerte bakhjørner. Dekkvingene er jevnbrede, omtrent dobbelt så lange som til sammen brede. Beina er nokså korte og kraftige, bakbeina med tykke lår og krumme legger.

Levevis

Trebladbillene er planteetere. Denne slekten finnes på planter i rosefamilien, erteblomstfamilien og oljetrefamilien.

Utbredelse

Slekten er utbredt i Afrika og Asia, én art forekommer i Lilleasia men ingen i Europa.
Kongelundsfortet

Kongelunds Fort (opprinnelig Kongelunds Batteri) er et militæranlegg på spissen av Amager ved København. Det ble oppført i årene 1914–16 under første verdenskrig og skulle i samarbeide med blant andre Avedøre batteri hindre fiendtlige enheter å treng inn i den nordlige del av Køge Bugt. Videre skulle Kongelundsfortet i samarbeide med Dragør fort hindre inntrengning gjennom seilløpet Drogden. Prins Knud var kommandant på fortet i årene 1941–1943 og 1945–1946.
I 1982 blev Kongelundsfortet nedlagt og overdratt til Dragør kommune i 1996.
Henric Schartau

Biografi

Schartau studerte ved Lunds universitet og avla 1774 filosofi-kandidateksamen.  I 1778 ble han magister. I 1780 ble han prestevidd i Kalmar og ble i 1785 andre komminister ved Lund domkirke. 1793 ble han kyrkoherde i Stora Råby forsamling, et embete han hadde frem til sin død. På den bakgrunn ble det i 1937 satt opp et relieff av ham i Stora Råby kirke. Han ble gift med Katarina Elisabet Sommelius i 1786. 
Schartau vakte oppmerksomhet med sine strenge og kompromissløse prekener. Han påvirket på den måten flere unge prester, og hans lære spredde seg fremfor alt i Skåne og på den svenske vestkysten – «den schartauanske vekkelsen».
Schartau er begravd på Norra Kirkegård i Lund, og det står en statue av ham ved Lund domkirke. Statuen, laget av Peter Linde, var en gave til domkirkerådet, og den ble tatt imot av Christina Odenberg og avduket i slutten av oktober 2003 av K. G. Hammar. Det har vært planer om en statue gjennom det meste av 1900-tallet.

Synergisme hos Schartau

Det har vært reist synergistiske anklager mot Schartau. Da han gjorde rede for «nådens orden» i Apostolicums 3. trosartikkel, skjer det i henhold til Luthers lille katekisme. Men Schartau skilte mellom «kallet, oppvekkelsen, opplysningen og den nye fødselen», og «salighetens orden» forklarte han med den prosessen hvor mennesket tilegner seg frelsen.
I tillegg til Guds nåde og barmhjertighet, og Kristi fortjeneste, oppgir Schartau også «troen som tilegner seg Guds nåde og Kristi fortjeneste» som årsaker til frelsen (Underwisning i Christendomskunskapen, 315). På den måten blir troen en menneskelig prestasjon og en tredje årsak til saligheten. «Finnes det da ikke noe hos mennesket som gjør at Gud forlater menneskets synder?» spør Schartau (Schartaus andre katekismeforklaring, 650). Og han svarer slik: «Aldeles ikke noe, uten den sanne troen.» Forlatelsen er altså ikke bare grunnet på Jesu forsoning, men også på den utvikling som skjer i mennesket. På den måten blir troen en tredje årsak til frelsen, og Schartau skiller seg fra den lutherske bekjennelsen ved synergisme.
Yuezhi

Yuezhi (kinesisk: 月氏, pinyin: Yuèzhī, Wade-Giles: Yüeh⁴-chih¹}}) var et gammelt urindoeuropeisk folk som første gangen er beskrevet av kinesiske historikere som nomadiske bønder som bodde på de goldt  gresslettene i de vestlige delene av den moderne kinesiske provinsen Gansu, i det første årtusen f.kr.. Etter et større militært nederlag som Xiongnu opplevde i 176 f.Kr., delte Yuezhi seg i to grupper som vandret i forskjellige retninger: den store Yuezhi (Dà Yuèzhī 大月氏) og den mindre Yuezhi (Xiǎo Yuèzhī 小月氏).
Økonomisk vekst

Økonomisk vekst er et sentralt konsept i samfunnsøkonomi som viser til en økonomis langsiktige evne til å produsere flere og mer mangfoldige økonomiske goder (varer og tjenester) for befolkningen. Økonomisk vekst blir normalt målt for hvert land som den prosentvise økningen i inflasjonsjustert bruttonasjonalprodukt (BNP). For sammenligninger mellom land brukes inflasjonsjustert BNP per innbygger. Dataene for BNP hentes fra nasjonalregnskapet.
Økonomisk vekst kan deles i intensiv vekst, som handler om større produktivitet i innsatsfaktorene økonomien (bedre bruk av ressursene man har), og ekstensiv vekst, som viser til økt tilgang på innsatsfaktorer.
Tellos fra Athen

Tellos var ifølge Herodot en athensk statsmann. I Herodots Historier beskrives Tellas av vismannen Solon som den lykkeligste mann som noensinne hadde levd. Bakgrunnen for dette var at han hadde levd et godt liv, og fått fine sønner og døtre som husket ham. Han døde også i kamp etter å ha jaget motstanderne på flukt, noe som var en ærerik og god måte å dø på.
For historikere har denne lille anekdoten vært viktig, fordi den beskriver essensen i den greske oppfatningen av et ærerikt og godt liv på Herodots tid.
Tellos skal ha hatt to brødre, Kleobis og Biton, som var de nest lykkeligste menn noensinne.
Sången om den eldröda blomman (1934)

Handling

Filmen handler om hvordan Olof Forsfararen (fossefareren) leker med et varierende antall unge kvinnehjerter og hvordan han til slutt gifter seg med Kyllikki.

Om filmen

Filmen hadde premiere 12. november 1934 på kinoen Röda Kvarn i Stockholm. Filmen ble spilt inn i Filmstaden i Råsunda med eksteriørscener fra Uppland, Ramsele og Långsele. Den er basert på forfatteren Johannes Linnankoskis roman Laulu tulipunaisesta kukasta fra 1905 som kom i svensk oversettelse 1906.  Julius Jaenzon hadde ansvaret for foto.